ЩIымахуэ псом лъэрыжэкIэ къэвжыхь!
КъБР-м и Iэтащхьэ Къанокъуэ Арсен и унафэкIэ Налшык щаухуэ сабийхэм щIымахуэм лъэрыжэкIэ къыщажыхьын щIыпIэ. Абы метр 22х41 и инагъыу щытынущ икIи дызыхуэкIуэ мазэм и пэщIэдзэм хьэзыр хъунущ. Иджырей технологиехэр къызэрагъэсэбэпынум къыхэкIыу абы цIыкIухэм лъэрыжэкIэ щIымахуэ псом къыщажыхьыфынущ.
Лъэрыжэ къэжыхьыпIэр цIыху куэд щызэблэкI Абхъаз утым щызэтрагъэувэ. Иджыпсту абы и лъабжьэр ягъэтIылъащ, псымрэ электрокъарумрэ ирашэлIащ. Псыр зыгъэщтыну Iэмэпсымэр ягъэув. «Иджырей спорт технологиехэр» компанием и лIыкIуэ Коншин Андрей къызэрыджиIамкIэ, мыгувэу къыIэрыхьэнущ псыр зэрытракIэр икIи мылыр зэрагъэджафэ комбайн.
Уянаевэ Заринэ.
